stanford-oval/wikipedia huggingface dataset:
Tony Tony Chopper
Chopperista

Chopper on Olkihattujen päätohtori ja poro. Kun Choppa oli nuori vasa, hän söi Hito Hito no Mi (ihmisihmismarja) -nimisen pirunmarjan, joka antoi hänelle kyvyn puhua ihmisten kieltä, ajatella kuin ihminen ja muuttua ihmiseksi. Chopper on viattomin Olkihattupiraateista, ja myös naiivi uskoen kaiken mitä hänelle sanotaan. Siksi hän ihannoi Usoppia joka kertoo usein valheellisia tarinoita sankaritöistään.
Hänen vasemmassa sarvessaan on metallilevy joka on kiedottu sarven varren ympärille. Sarvi katkesi taistelussa toista poroa vastaan Chopperin hakiessa Amiudake-sientä Dr.Hirulukille, että tämä parantuisi sairaudestaan. Chopperin ihmismarjan syömisestä on Olkihatuille paljon hyötyä. Viholliset luulevat usein Chopperia vain lemmikiksi Chopperin ollessa poro- tai ihmisporomuodossa. Esimerkiksi Alabastassa Chopper naamioitui Sanjiksi ihmismuodossaan ja päästyään tarpeeksi kauas jahtaajistaan hän muuttui takaisin "harmittomaksi lemmikiksi" eikä kukaan osannut arvata hänen ja aikaisemman ihmismuodon olevan yksi ja sama henkilö.
Chopperin toinen nimi Tony on johdettu japaninkielisestä sanasta tonakai,joka tarkoittaa poroa.
Japanilaisen faniäänestyksen mukaan Chopper on neljänneksi suosituin One Piece -hahmo. 4Kids-äänestyksen mukaan hän on viides. Chopperin syntymäpäivä on jouluaattona, 24.12. ja hän on ihmisen iässä 15-vuotias (17-vuotias aikahypyn jälkeen).
Eiichiro Odan mukaan Chopperin väri on pinkki, ja kertoessaan miltä Chopper tuoksuu hän sanoi: "Mistä minä tietäisin?".
Persoona ja suhteet

Chopper on naiivi ja käyttäytyy kuin lapsi, mutta on erittäin hyvä ystävä ja tekee mitä vain ilahduttaakseen tai auttaakseen toisia. Kun häntä kehutaan, Chopper tapaa sättiä imartelijaa ja silti tanssia iloisesti ja hymyillä. Chopper tuntuu pitävän myös kirjoista, ja varsinkin lääketieteeseen liittyvistä.
Koska Chopper on lapsi, hän ottaa mallia toisista Olkihatuista. Siksi Chopper mm. käyttäytyy yhtä hullusti kuin Luffy ja Usopp luullen sitä järkeväksi. Hän pitää myös Usoppin valheiden kertomisesta ja uskoo kaiken. Robin kutsuu Chopperia Herra Tohtoriksi (Doctor-san), mikä saa Chopperin iloiselle tuulelle. Alun perin Luffy ei tiennyt, että Chopper on lääkäri. Luffy halusi Chopperin liittyvän miehistöönsä tämän seitsemän eri hahmomuodon ja puhekyvyn takia. Sanji piti Chopperia hätämuonavarana.
Chopper ei ole Olkihattujen vahvimpia jäseniä, joten hän on vaaratilanteissa yhtä stressaantunut kuin Usopp. Huomatessaan jonkun tarvitsevan lääkäriä, hän yleensä juoksee ympäriinsä huutaen tohtoria hätiin, kunnes joko itse muistaa tai joku muu muistuttaa hänen itse olevan lääkäri. Joskus kun Chopper tapaa uusia tuttavuuksia, hän juoksee piiloon ja kurkkii kulman takaa piilottaen vain osan päästään ja luullen olevansa piilossa. Ollessaan ihmisporomuodossa, useat luulevat häntä joksikin muuksi eläimeksi kuin poroksi. Hänen ihmismuotoaan on luultu gorillaksi ja lumimieheksi.
Useimmiten Chopper on joko ihmisporo- tai poromuodossaan, ja häntä luullaan Olkihattujen lemmikiksi. Tämä kostautui Chopperille etsintäkuulutusta tehdessä, ja Chopper sai vain 50 berryn kiinniottopalkkion. Myöhemmin Chopperin palkkio nostettiin sataan berryyn.
Chopperin unelma on pystyä parantamaan kaikki sairaudet.
Historia > Luonnoton friikki

Chopper oli alun perin poro, joka syntymästään lähtien joutui syrjinnän kohteeksi sinisen nenänsä takia. Syötyään Hito Hito no Mi (ihmisihmismarja) nimisen pirunmarjan, hänet häädettiin laumasta. Koska Chopper ei kelvannut porojen joukkoon, Chopper kokeili onneaan ihmismuodossa ja saapui ihmiskylään. Vastaanotto ei ollut toivotunlainen, vaan häntä ammuttiin ja kutsuttiin lumimieheksi. Onnekseen Tri Hiruluk löysi Chopperin, vei hänet kotiinsa ja auttoi haavoittunutta Chopperia. Heistä tuli ystäviä, ja Hiruluk nimesi uuden apulaisensa Tony Tony Chopperiksi. Syrjitty Chopper piti Hirulukia isähahmonaan ja kuten lapsi, matki tätä ja peri mm. Hirulukin naurun. Hiruluk opetti Chopperille elämän filosofiaa ja piti tunnuksenaan kirsikankukkien terälehdillä koristeltua jolly rogeria joka symboloisi kaikkien tautien parantamista. Hiruluk ja Chopper "auttoivat" ihmisiä kierrellen ovelta ovelle tarjoten lääkäritaitojaan, sillä Tri Kurehan lisäksi he olivat ainoita lääkäreitä joita ei oltu häädetty tai eivät kuuluneet Wapolin lekurijengiin.
Kun Hirulukin olotila muuttui heikommaksi, hän hääti Chopperin pois talostaan, sillä ei halunnut Chopperin näkevän hänen kuolemaansa. Vakoillessaan Hirulukin ja Kurehan keskustelua, Chopperille selvisi miksi hänet häädettiin. Chopper tunkeutui Hirulukin taloon hänen ollessa poissa, ja etsi Hirulukin lempilääkekirjasta parantavaa lääkettä. Hän löysi sienen jossa oli pääkallomerkki, jonka hän luuli tarkoittavan parantavaa sientä, sillä Hirulukin tunnus on pääkallomerkki. Etsiessään sientä hän haavoittui vakavasti joutuessaan taisteluun entisen laumansa johtajan kanssa ja esimerkiksi katkoi vasemman sarvensa.
Hiruluk alkoi itkeä nähdessään Chopperin tuoneen hänelle "parantavan" sienen ja haavoittuneen vakavasti. Samalla Hiruluk sai 30 vuoden tutkimuksensa päätökseen, jossa hän kehitti aineen joka saisi kirsikkapuut kukkimaan jopa talvisaarella. Myöhemmin Kureha kertoi Chopperille, että kyseessä oli myrkkysieni, jonka syötyä ei elä tuntiakaan. Sienestä huolimatta Hiruluk ei olisi elänyt paljoa kauempaa. Hirulukin sanoessaan eläneen hyvän elämän Drumin linnan edustalla, hän joi nestettä joka räjäytti hänet. Hän räjäytti itsensä koska halusi, ettei hän kuole Chopperin syöttämään myrkkysieneen. Kuolemaansa ennen Hiruluk pyysi Kurehaa kouluttamaan Chopperista lääkärin ja säilömään 30 vuoden tutkimusten tulokset. Kureha täytti Hirulukin toiveen ottamalla Chopperin kuudeksi vuodeksi luokseen opiskelemaan lääketiedettä. Chopper opiskeli ahkerasti, kuten hänen esikuvansa Hiruluk halusi.
Historia > Olkihattujen saapuminen

Chopper ja Kureha olivat asuttautuneet Wapolin linnaan, josta hänet oltiin karkotettu. Eräänä päivänä Olkihatut saapuivat Drum-saarelle etsimään lääkäriä joka auttaisi vakavasti sairastunutta Namia. Luffyn, Namin ja Sanjin päädyttyä Wapolin linnaan, Kureha ja Chopper auttoivat heitä. Luffyn, Sanjin ja Chopperin kaveruus ei alkanut toivotulla tavalla vaan Luffy ja Sanji aikoivat syödä Chopperin. Nähtyään Chopperin muuttuvan ihmiseksi, Luffy halusi heti Chopperin liittyvän hänen miehistöönsä. Myöhemmin Chopper näytti myös taistelutaitonsa taistelussa Wapolin henkivartijoita vastaan, joka vakuutti yhä enemmän Luffyä päätöksessään. Kun Wapol oli voitettu, Chopper päätti liittyä Olkihattuihin, koska Luffy kutsui häntä toverikseen, ja Hiruluk aikoinaan oli kehottanut Chopperia lähtemään merille. Ennen lähtöään saarelta Kureha räjäytti kanuunoilla Hirulukin 30 vuoden tutkimuksen tuloksen taivaalle, joka muutti lumisateen vaaleanpunaiseksi ja sai vuoren jonka päällä linna sijaitsi näyttämään puun varrelta, ja pinkin lumisateen kirsikkapuun kukkivilta latvoilta. Itkien hän jätti hyvästit kotisaarelleen josta ei ollut eläissään poistunut kertaakaan.
Historia > Elämä Olkihattupiraattina

Eläessään porojen kanssa hän oli aina erilainen kuin toiset. Sama pätee ihmisten kanssa. Ensimmäiset ystävät jotka hän sai kasvattajiensa lisäksi, oli Olkihatut.
Liityttyään Olkihattuihin, melko pian Chopper päättyi ensimmäiseen Drum-saaren ulkopuoliseen taisteluun. Yhdessä Usoppin kanssa hän voitti Mr.4 / Miss Merry Christmas tiimin. Taivassaarella hän voitti yhden papistosta itse, Gedatsun.
Chopperista tuli elintärkeä jäsen Olkihatuille auttaen heitä haavoissaan ja pitäen henkeä yllä hämmästyen kaikista maailman ihmeistä.
Myöhemmin, kun Usopp päätti erota Olkihatuista ja joutui Luffyn löylyttämäksi, Chopper jätti Usoppille tarvikkeita joilla pystyisi hoitamaan haavansa. Olkihatut jatkoivat seikkailujaan Water 7:ssä, ja Chopper auttoi siellä Iceburgia ja Paulieta, jotka olisivat kuolleet tulipalossa ilman häntä. Tämän jälkeen Olkihatut lähtivät CP9n perään pelastamaan Nico Robinia. Matkalla Enies Lobbyyn (CP9:n linnoittamalle saarelle), Usopp solluttautui Olkihattuihin naamioituneena ja kutsumalla itseään Sogekingiksi (Suom. Ampunaamio). Luffyä ja Chopperia lukuun ottamatta kaikki Olkihatuista tunnistivat Sogekingin Usoppiksi. Chopper sai Sogekingiltä nimikirjoituksenkin. Syötyään kolme rytinäpalloa kuuden tunnin sisällä, Chopper saavutti Monsterivaihteen, jonka avulla hän voitti Kumadorin helposti.
Enies Lobbyn tapahtumien jälkeen Chopper sai ensimmäisen kiinniottopalkkionsa, 50 berryä, koska häntä luultiin Olkihattujen lemmikiksi. Chopper järkyttyi etsintäkuulutuksestaan, sillä omasta mielestään hän taisteli kuin mies.
Kun Garp hyökkäsi ja Usopp pyysi päästä takaisin Olkihattuihin, Chopper oli ainoa joka ei kieltäytynyt.
Taidot ja voimat > Perusmuodot

Jo usein mainittu. Chopper söi Hito Hito no Mi (ihmisihmismarjan) ja kuten muutkin fauna-tyypin pirunmarjakäyttäjät, Chopperillakin on kolme perusmuotoa.
Jalkatyövaihde/Walk Point (脚力強化 (ウォークポイント)): Chopperin alkuperäinen poromuoto, joka on hyödyllinen pitkän matkan kävelyihin ja nopeasti juoksemiseen.
Aivovaihde/Brain Point (頭脳強化 (ブレーンポイント)): Chopperin eniten nähty muoto, jossa hän on ihmisen ja poron hybridi. Tässä muodossa hänellä on pieni keho, mutta suuri pää. Aivovaihteessa hän on älykkäimmillään. Lisäksi hän voi "skannata" vihollisensa ja etsiä heikkoa kohtaa, kun hän on syönyt rytinäpallon. Tämä on myös paras muoto strategioiden miettimiseen, sillä hänellä on ihmisen älykkyys sekä poron vaistot samaan aikaan.
Massavaihde/Heavy Point (重量強化 (ヘビーポイント)): Chopperin ihmismuoto, jossa hän näyttää paljon lumimieheltä. Hän käyttää tätä muotoa laivan ohjaamiseen. Tämä muoto antaa hänelle yli-inhimilliset voimat.
Taidot ja voimat > Rytinäpallomuodot

Syötyään rytinäpallon, Chopper voi käyttää neljää muuta muotoa kolmen minuutin ajan, jolloin vaikutus lakkaa.
Hyppyvaihde/Jumping Point (飛力強化 (ジャンピングポイント)): Chopper pitää tässä ihmismäisessä muodossa poron sorkat jalkoinaan, jotka antavat mahdollisuuden hypätä korkealle.
Muskelivaihde/Arm Point (腕力強化 (アームポイント)): Chopperin yksi voimakkaimmista muodoista, jossa hänen kätensä muuttuvat lihaksikkaiksi. Kädet pysyvät sorkkina, mutta muuten hän on ihmisen kaltainen. Yksi isku kykenee tuhoamaan kookkaitakin esteitä.
Sarvivaihde/Horn Point (角強化 (ホーンポイント)): Samanlainen kuin jalkatyövaihde, mutta tässä muodossa Chopperin etujalkojen tilalla on kädet ja sarvet ovat kookkaammat. Ensi kerran hän käytti tätä muotoa taistellessaan Usoppin kanssa Mr. 4:n tiimiä vastaan.
Suojausvaihde/Guard Point (毛皮強化 (ガードポイント)): Chopperin turkki kasvaa valtavasti ja hän näyttää tässä muodossa isolta karvapallolta. Turkki pystyy tekemään hyökkäyksistä vähemmän vaarallisia pehmentämällä osumaa.
2 vuoden aikahypyn jälkeen Chopper pystyy hallitsemaan kaikkia näitä muotoja ilman rytinäpalloa. Nyt Chopper tarvitsee vain yhden rytinäpallon saavuttaakseensa hirviövaihteen.
Taidot ja voimat > Hirviövaihde

Syötyään kolme rytinäpalloa kuuden tunnin sisällä, Chopper muuttuu talon kokoiseksi hirviöksi. Hänelle kasvaa sorkista koostuvat sormet, pitkä turkki ja terävät sarvet. Tässä muodossa hän on voimakkaimmillaan, mutta menettää täysin sen hallinnan ja tuhoaa kaiken ympärillään. Tämä muoto vaikuttaisi olevan myös aivovaihdetta lukuun ottamatta kaikkien vaihteiden fuusio. Chopperin voimien rajat tässä muodossa eivät ole tiedossa, mutta ne kykenivät voittamaan erittäin voimakkaan CP9n jäsenen, Kumadorin yhdellä iskulla.
Ensimmäisen kerran kun Chopper käytti tätä muotoa, tohtori Kureha kertoi Chopperille tämän tuhonneen kokonaisen kylän Drum-saarella tässä muodossa. Kureha sanoi tämän vaihteen olevan todellinen hirviö, sillä se on vaarallinen vihollisille, ystäville ja jopa Chopperille itselleen.
Tähän mennessä ainoa tiedossa oleva keino pysäyttää hirviövaihde on heittää Chopper mereen (meri neutralisoi pirunmarjavoimat). Ei ole varmaa käytettiinkö samaa menetelmää aikaisemmin Drum-saarella.
2 vuoden aikahypyn aikana Chopper on oppinut että hän tarvitsee vain yhden rytinäpallon saavuttaakseen hirviömuodon ja hän pystyy kontrolloimaan itseään täysin. Mutta hirviövaihde vie melkein kaiken Chopperin energian.
Vaikka Chopper ei voi syödä kolmea rytinäpalloa kuuden tunnin sisällä joutumatta hirviövaihteeseen, Davy Back Fight osan filleriosion aikana Chopper söi kaksi rytinäpalloa "Hit and Deadball" ottelun jälkeisessä ottelussa. Siihen aikaan kahden tai kolmen rytinäpallon vaikutuksesta ei ollut vielä mitään tietoa, joten Toei Animationin oli mahdotonta tietää.
Taidot ja voimat > Muut taidot

Olkihattujen laivalääkäri Chopperilla on paljon tietoa lääketieteestä, ja lisäksi tietoisuus myrkyllisistä ja syötävistä kasveista ja hedelmistä. Lähes kaiken hän oppi Hirulukin ja Kurehan opetuksista.
Chopper, joka alkujaan oli eläin, pystyy puhumaan eläinten kanssa ja ymmärtämään heitä, joka on ollut suureksi avuksi seikkailun aikana. Lisäksi Chopperilla on laaja tietoisuus pirunmarjoista, ja siksi pystyi luomaan rytinäpallon jolla saada muunneltua faunamarjavoimiaan.
Tykhen temppeli (Side)

| Tykhen temppeli |
| --- | --- |
 Tykhen temppelin rauniot.
Sijainti:  Side, Pamfylia (nyk. Side, Antalya, Turkki)
Koordinaatit:  36°46′06″N, 31°23′28″E
Rakennustyyppi:  kreikkalainen temppeli
Valmistumisvuosi:  100-luku
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Tykhen temppeli oli antiikin aikainen kreikkalainen temppeli Siden kaupungissa Pamfyliassa Vähässä-Aasiassa nykyisessä Turkissa. Se sijaitsi keskellä kaupungin kaupallista agoraa.
Siden agoraa ja osittain ennallistettu Tykhen temppeli.
Temppelirakennus on tulkittu Tykhelle, roomalaisittain Fortunalle, omistetuksi temppeliksi. Tämä perustuu kaupungin lyömissä rahoissa oleviin kuviin. Temppeli ajoitetaan muun agoran tavoin roomalaiselle kaudelle 100-luvulle.
Temppeli on peripteros-pyörötemppeli, jossa on pyöreä keskuskammio ja sen ympärillä 12 korinttilaista pylvästä. Temppeli on sijoitettu podiumille, ja sen sisälle johtaa yhdeksän porrasta. Sisäpuolen katto oli koristeltu eläinradan merkeillä. Katon muodosti 12-sivuinen pyramidi. Koko rakennelman korkeus oli 15 metriä.
Rakennus oli aiemmin täysin raunioina. Se ennallistettiin osittain vuosina 2012–2013. Työ maksoi lähes miljoona liiraa ja rahoitettiin lahjoituksilla.
Aiheesta muualla

Kuvia tai muita tiedostoja aiheesta Tykhen temppeli Wikimedia Commonsissa
Tony Allen

Tony Allen on seuraavien henkilöiden nimi:
Tony Allen, entinen jalkapalloilija
Tony Allen, koomikko
Tony Allen, koripalloilija
Tony Allen, muusikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tony Allen”, voi hakea sivunnimihaulla, laajalla sivunnimihaulla tai tekstihaulla.
Teemu Hiltunen

| Teemu Hiltunen |
| --- | --- |
 Teemu Hiltunen vuonna 1972.
Sisäasiainministeri
 Auran I hallitus 14.5.1970 – 15.7.1970  
Henkilötiedot
Syntynyt: 25. maaliskuuta 1924 Varkaus
Kuollut: 1. joulukuuta 1997 (73 vuotta) Lahti
Tiedot
Puolue:  ammattiministeri
Teemu Antero Hiltunen (25. maaliskuuta 1924 Varkaus – 1. joulukuuta 1997 Lahti) oli suomalainen poliitikko, kulttuuri- ja urheiluvaikuttaja. Hiltunen oli Lahden kuudes kaupunginjohtaja vuosina 1967–1979. Tästä ajasta hän oli virkavapaana 1974–1979 hoitaessaan valtiosihteerin virkaa. Viransijaisena Hiltusen virkavapauden aikana toimi kaupunginsihteeri Kalervo Aattela. Hiltusen valtakunnallisesti merkittävimmät tehtävät olivat sisäasiainministerin virka Teuvo Auran virkamieshallituksessa 1970 sekä toimiminen valtiovarainministeriön valtiosihteerinä 1974–1989.
Elämäkerta

Teemu Hiltunen oli toisen polven ministeri. Hänen isänsä Onni Hiltunen oli ministerinä useissa eri hallituksissa 1940–1950-luvuilla. Teemu Hiltuselle on pystytetty muistomerkki Lahteen. Kansantalon edustalla Aleksanterinkadun varrella oleva Paragrafi-patsas on kuvanveistäjä Matti Koskelan suunnittelema. Vuonna 2002 paljastettu veistos on tehty graniitista ja se muistuttaa lappeelleen nostettua kolikkoa kivijalustalle. Tarkemmin katsoen veistoksessa on asiakirjatekstiä Lahden kaupungin teatteritalohankkeesta, jossa Teemu Hiltunen innokkaana teatterinharrastajana oli vahvana taustavaikuttajana mukana. Varat veistokseen koottiin kansalaiskeräyksellä, jalustan ja pystytyksen kustansi Lahden kaupunki.
Teemu Hiltusen kaupunginjohtajakautena oli Lahden sosiaalinen apulaiskaupunginjohtaja Aarre Santero 1961–1983 ja teknillinen apulaiskaupunginjohtaja Uolevi Punnonen 1968–1972 ja Antti Kopra 1972–1993.
Hiltunen oli pitkään Suomen Kansallisteatterin hallituksen jäsenenä. Hiltunen oli myös merkittävä jääkiekkovaikuttaja. Hän toimi Suomen Jääkiekkoliiton liittovaltuuston puheenjohtajana 1981–1990 ja SM-liigan puheenjohtajana 1983–1992. Suomen Jääkiekkomuseo on aateloinut hänet Suomen Jääkiekkoleijonaksi #109. Lahden kaupunginhallitus myönsi hänelle 1. marraskuuta 1980 Lahti-mitalin numero 13.
Askon Säätiö myöntää Teemu Hiltusen mukaan nimettyjä apurahoja Lahden ammattikorkeakoulun Muotoiluinstituutin opiskelijoille.
Aiheesta muualla

Teemu Hiltunen Suomen ministerit. Valtioneuvosto.
Hiltusen tiedot Jääkiekkomuseon sivuilla.
| 0 | 1 | 2 |
| --- | --- | --- |
| Edeltäjä: Antero Väyrynen | Suomen sisäasiainministeri 1970 | Seuraaja: Artturi Jämsén |
Lahden kaupunginjohtajat
Arvi Hällfors (1930–1931) |
Eero H. I. Tammio (1931–1933) |
Paavo Säippä (1933–1938) |
Uuno Takki (1938–1942) |
Olavi Kajala (1942–1967)

Teemu Hiltunen (1967–1980) |
Seppo Välisalo (1980–1995) |
Kari Salmi (1995–2003) |
Tarmo Pipatti (2003–2007) |
Jyrki Myllyvirta (2007–2018)  |
Pekka Timonen (2018–2023)
Niko Kyynäräinen (2023–)
Turkanajärvi

| Turkanajärvi |
| --- | --- |
 Satelliittikuva Turkanajärvestä
Valtiot:  Kenia, Etiopia 
Paikkakunta:  Etiopia Kenia
Koordinaatit:  4°03′00″N, 36°01′00″E
Vesistöalue ja valuma-alueen tietoja
Laskujoki:  laskujoeton
Mittaustietoja
Pinnankorkeus:  360 m
Pituus:  290  km
Leveys:  32  km 
Pinta-ala:  6 750 km²
Tilavuus:  237 km³
Keskisyvyys:  30 m
Suurin syvyys:  109 m
Valuma-alue:  130 860 km2 
 fiTurkanajärvi 
Turkanajärvi (tunnettiin Rudolfin järvenä vuosina 1888–1975) on järvi Itä-Afrikan hautavajoamassa. Se sijaitsee pääosin Kenian alueella, mutta sen pohjoisosa ulottuu Etiopian puolelle. Järven pinta-ala on 6 750 km², ja se on maailman suurin vakinainen aavikolla sijaitseva järvi. Järveen laskee kolme jokea: Omo, Turkwel ja Kerio. Turkanajärvestä ei virtaa vettä muualle, vaan veden pääasiallinen poistumisreitti on haihtuminen. Järven ympäristö on erittäin kuuma ja kuiva. Vedenpinta laski kymmenen metriä vuosien 1975 ja 1993 välillä. Turkanajärven keskisyvyys on 30 metriä ja syvin kohta 109 metriä.
Maantiede ja ilmasto

Turkanajärvi sijaitsee pääosin Keniassa, mutta sen pohjoisosa ulottuu Etiopiaan. Se on Itä-Afrikan hautavajoaman syrjäisimpiä järviä, ja se sijaitsee aavikkoympäristössä. Turkanajärvi on noin 250 kilometriä pitkä, ja sen keskileveys on noin 30 kilometriä. Veden pinnantaso vaihtelee huomattavasti, mikä vaikuttaa myös järven pinta-alaan. Sen pinta-ala oli vuonna 1973 noin 7 560 neliökilometriä, kun 1990-luvun alussa se oli 6 750 neliökilometriä, kun veden pinta oli 3,5 metriä alempana. Encyclopædia Britannica antaa sen pinta-alaksi 6 405 neliökilometriä.
Turkanajärven syvin kohta on sen eteläosassa olevassa pienessä syvänteessä, joka ulottuu 120 metrin syvyyteen. Sen ulkopuolella syvin kohta on noin 80 metriä. Järven tilavuus on noin 237 kuutiokilometriä. Tilavuudeltaan se on Victorian-, Tanganjika- ja Malawijärven jälkeen Afrikan suurin.
Turkanan altaan lämpötilat ovat korkeita ja ilmasto kuiva. Alueen vuoden keskilämpötila on noin 29 °C ja sadanta 280 millimetriä. Lämpötila ovat hieman korkeampia talviaikaan kuin kesällä, jolloin järvi on ajoittain pasaatituulten kohtaamisvyöhykeen vaikutuspiirissä.
Hydrologia ja geologia

Turkanajärvi on sisäisen valuma-alueensa keskusjärvi. Koko valuma-alueen pinta-ala on noin 146 000 neliökilometriä, ja se ulottuu etelässä Kenian ylänköalueelle ja pohjoisessa Etiopian ylängölle.
Turkanajärvestä haihtuu vuosittain noin 2,3–2,8 metriä vettä. Koska haihdunta on voimakasta ja sademäärät pieniä, järvi tarvitsee noin 19 kuutiokilometriä lisää vettä vuosittain, jotta sen pinta pysyy tasaisena. Pinnantaso heittelehtiikin voimakkaasti vuosittain, mihin vaikutti erityisesti Etiopian ylängön sademäärät. Etiopian ylängön suunnasta järveen laskee Omo, jonka kautta virtaa noin 80–90 prosenttia järveen vuosittain tulevasta vedestä. Seuraavaksi merkittävimmät joet ovat järven länsirannalle Keniassa laskevat kausittaiset Turkwel ja Kerio.
Turkanajärvi on suolaisempi kuin mikään muu Afrikan suurista järvistä. Tämä johtuu siitä, että järvellä ei ole laskujokea ja suola on näin päässyt kerääntymään sinne tuhansien vuosien ajan. Suolaisuutta on 1900-luvun loppupuolella lisännyt myös alueen vulkaanien aktiivisuus. Turkanajärven suolapitoisuus on noin 2,44 grammaa litraa kohden. Varsinkin natriumin, kloridin ja vetykarbonaatin pitoisuudet ovat korkeita. Sen sijaan magnesiumia on vähän, kuten muissakin Ison hautavajoaman järvistä. Vetykarbonaatin takia Turkanajärven alkaliteetti on korkea.
Turkanajärvi on poikkeuksellinen Ison hautavajoaman järveksi, sillä sen vedet ovat hapekkaita kaikissa syvyyksissä. Anoksian puuttuminen johtunee siitä, että tuuli pääsee helposti sekoittamaan vettä ja järvi on kohtuullisen matala.
Luonto

Turkanajärven yleisimpiä pintaan kohoavia kasveja ovat ruoholajit Paspalidium geminatum ja Sporobolus spicatus. Matalissa lahdissa puolestaan vidat muodostavat laajoja esiintymiä.
Turkanajärvellä on runsaasti vesilintuja. Parhaimmillaan siellä on arvioitu olleen kokoontunut 220 000 yksilöä 84 lintulajista, joista 34 oli palearktisia muuttolintuja. Järvellä on laskettu olleen yli 100 000 pikkusirriä. Niiden lisäksi järvellä on tavattu muun muassa afrikanpelikaaneja, kynsihyyppiä, tyllejä, kaspiantyllejä ja afrikantyllejä.
Historia

Järvi oli 2–3 miljoonaa vuotta sitten huomattavasti laajempi ja ympäristö hedelmällisempi. Siihen aikaan se oli merkittävää varhaisten ihmisten ja esi-ihmisten asuinseutua. Alueelta on löydetty useita merkittäviä kädellisten fossiileja.
Turkanajärven kansallispuistot, joihin kuuluu kaksi saarta ja ranta-alue, ovat Unescon maailmanperintökohde.
Aiheesta muualla

Kuvia tai muita tiedostoja aiheesta Turkanajärvi Wikimedia Commonsissa
Näkymä Turkanajärvelle.
Toruńin voivodikunta

Toruńin voivodikunnan sijainti Puolan kartalla.
Toruńin voivodikunta (puol. województwo toruńskie) oli vuosina 1975–1998 yksi Puolan 49 voivodikunnasta. Sen hallintokeskus oli Toruń. Toruńin voivodikunnan alue jaettiin vuoden 1999 hallintouudistuksessa nykyisille Kujavia-Pommerin ja Warmia-Masurian voivodikunnille.
Torupill

Torupillin soittaja.
Torupill (myös kitsepill, lootspill tai kotepill) on eräs säkkipillin kaltainen soitin. Sitä on käytetty virolaisessa kansanmusiikissa.
Toisin kuin muissa säkkipilleissä, torupillin bordunaputket kiinnitetään säkin pohjaan.
Torupillin melodiaputkessa on  kaksoisaukkoja ja peukaloaukko myös oikean käden peukalolle.
Tarmo Väyrynen

Tarmo Väyrynen
Tarmo Väyrynen (s. 11. elokuuta 1950 Säräisniemi) on suomalainen kirjailija. Tarmo Väyrynen on kirjoittanut runsaasti kirjoja vaimonsa Taru Väyrysen kanssa. Osa näistä kirjoista on julkaistu nimerkillä Taru Mäkinen. Väyryset asuvat Helsingissä.